Universidade da Cidade de Nova York

A **Universidade da Cidade de Nova York** (en inglés, ***City University of New York**;* **CUNY**; acrónimo pronunciado  /ˈkjuːni/) é un consorcio de 11 universidades, seis 'colexios comunitarios', unha escola de posgrao que concede doutoramento, unha escola de Xornalismo e unha facultade de Dereito.

Máis de 450.000 estudantes adultos están matriculados en campus situados nos cinco distritos de Nova York.

CUNY é o terceiro consorcio universitario máis grande dos Estados Unidos por número de estudantes, só superado polos sistemas da Universidade Estatal de Nova York (SUNY) e da Universidade Estatal de California (Cal State). CUNY e SUNY son sistemas universitarios separados e independentes, aínda que ambas son institucións públicas que reciben financiamento do Estado de Nova York; con todo, CUNY está financiado adicionalmente pola cidade de Nova York.

## Historia 
CUNY creouse en 1961 fusionando o sistema municipal de universidades de Nova York e engadindo unha nova escola de posgrao. As institucións municipais que se fusionaron foron:

* *The Free Academy*, fundada en 1847 por Townsend Harris, e que se converteu no *City College of New York* .
* *The Female Normal and High School*, fundada en 1870, máis tarde renomeada como *Normal College* primeiro e Hunter College en 1914. Hunter College expandiuse ao Bronx cun campus que máis tarde se independizou como Lehman College.
* Brooklyn College, fundado en 1930.
* Queen's College, fundado en 1937.

Os inicios de CUNY datan da formación da *Academia Libre* (TFA) en 1847 por Townsend Harris. A institución formouse como *"unha Academia Libre co propósito de estender os beneficios da educación gratuíta ás persoas que foran alumnos das escolas comúns da cidade e do condado de Nova York"*. A Free Academy converteuse máis tarde no *City College of New York*, a institución máis antiga entre as que compoñen CUNY. Desde entón, pasou a ser sete colexios, catro escolas híbridas, seis colexios comunitarios, así como escolas de posgrao e programas profesionais.

CUNY atendeu historicamente a un corpo diverso de estudantes, especialmente aqueles que están excluídos ou non poden pagar as universidades privadas. CUNY proporcionou unha educación gratuíta para os pobres, a clase traballadora e os inmigrantes da cidade de Nova York até 1975, cando a crise fiscal da cidade obrigou a impoñer unha taxa de matrícula. Moitos académicos e intelectuais xudeus estudaron e ensinaron na CUNY na era posterior á Segunda guerra gundial, cando as universidades da Ivy League, como a Universidade de Yale, discriminaban aos xudeus. CUNY tivo a reputación de ser "o Harvard do proletariado". 

Ao longo da súa historia, CUNY e os seus colexios, especialmente o City College of New York (CCNY), estiveron implicados en varios movementos políticos. Foi coñecido como un fervedoiro de apoio socialista no século XX. CUNY apoiou varias conferencias, como a Conference of Socialist Scholars.

A tradición de diversidade de CUNY continúa hoxe, cunha grande proporción do seu alumnado formada por novos inmigrantes á cidade de Nova York procedentes de 171 países.

## Edificios 
* CUNY School of Medicine, Facultade de Medicina.

## Unidades académicas de CUNY 

Ficheiro:The Quad Faisal2.jpg|Queens College.
Ficheiro:Kingsborough CC MB.JPG|Kingsborough Community College.
Ficheiro:Lehmanmusicjeh.jpg|Escola de música Lehman.
Ficheiro:Aaron-davis-hall.jpg|Salón Aaron Davis en The City College
Ficheiro:East Quad at Brooklyn College (March 2009).jpg|Brooklyn College.
Ficheiro:CUNY Graduate Center by David Shankbone.jpg|Centro de graduados de CUNY.

## Exalumnos destacados 
CUNY conta con exalumnos prominentes nos máis diversos campos, desde a política á medicina, entre eles Colin Powell, ex Secretario de Estado; Jonas Salk, inventor da primeira vacina contra a poliomielite; Ralph Lauren, deseñador de moda; Jennifer Lopez, cantante e actriz de orixe portorriqueña; Tarkan, cantante turco; Bella Abzug, avogada e política estadounidense; Ruby Dee, actriz e activista pro dereitos civís; Audre Lorde (Hunter College, 1959), poeta e activista lesbiana afroamericana; Barbara Boxer, pacifista, ecoloxista e senadora demócrata por California; Gata Kamski, MI de xadrez, Frank McCourt, novelista, autor de ''Angela's ashes* e gañador do Pulitzer*;'' Paul Mazursky, guionista, produtor e actor, F. Murray Abraham, actor gañador dun Oscar; Chantal Akerman, director de cine; Hannah Arendt, filósofa; J. Patrice McSherry profesora universitaria e investigadora da operación Cóndor, Allen Ginsberg, poeta da xeración beat, Bell hooks, escritora e crítica; Paul Krugman, economista; Audre Lorde, poeta e activista; Adrienne Rich, poeta e activista; Abraham Maslow, psicólogo humanista; Stanley Milgram, psicólogo social; Itzhak Perlman, violinista; Mark Rothko, pintor expresionista; Eve Kosofsky Sedgwick, crítica literaria.

### Premios Nobel 
Até 2008, houbo 12 premios Nobel afiliados á City University de Nova York. CUNY considera que calquera laureado que asistiu a unha das súas facultades superiores é un laureado afiliado. Arthur Kornberg, graduado en 1937, foi o primeiro laureado CUNY ao gañar o Premio Nobel de Medicina en 1959. Nove graduáronse no City College; dúas delas, Rosalyn Yalow e Gertrude Belle Elion, no Hunter College; e un, Stanley Cohen, no Brooklyn College en 1943. Elie Wiesel, sobrevivente dos campos de concentración nazis, novelista e activista vinculado á CUNY tamén foi gañador do Nobel da Paz.

## Notas 

## Véxase tamén 
### Ligazóns externas 
* CUNY Baccalaureate for Unique and Interdisciplinary Studies
* Sitio de The William E. Macaulay Honors College (antigamente 'CUNY Honors College') 
* Página Web oficial: Professional Staff Congress, sindicato do persoal académico
* Site on 1980s Chancellor Joseph S. Murphy  
* Sandra S. Roff, et al. *From the Free Academy to Cuny: Illustrating Public Higher Education in New York City, 1847-1997*.
* Rede Social Educativa 

|}